
LIETUVOS RESPUBLIKOS SEIMO
TEISĖS IR TEISĖTVARKOS KOMITETAS

PAGRINDINIO KOMITETO PAPILDOMA IŠVADA (1)
DĖL LIETUVOS RESPUBLIKOS BAUDŽIAMOJO KODEKSO 199, 1991, 1992 IR 200 STRAIPSNIŲ PAKEITIMO ĮSTATYMO PROJEKTO NR. XIP-2697(3)

2018-06-19  Nr.102-P-22 
Vilnius


1. Komiteto posėdyje dalyvavo: komiteto pirmininkė Agnė Širinskienė, komiteto pirmininko pavaduotojas Stasys Šedbaras, nariai:  Rimas 	Andrikis, Vitalijus Gailius, Arvydas Nekrošius, Česlav Olševski, Julius Sabatauskas, Lauras Stacevičius, Irena Šiaulienė, Petras Valiūnas.
Komiteto biuro vedėja Dalia Komparskienė, patarėjos: Martyna Civilkienė, Rita Karpavičiūtė, Dalia Latvelienė, Irma Leonavičiūtė, Rita 	Varanauskienė, Loreta Zdanavičienė, padėjėjos Meilė Čeputienė, Aidena Bacevičienė.
     Institucijų atstovai: Generalinės prokuratūros Baudžiamojo persekiojimo departamento vyriausiojo prokuroro pavaduotojas Zenonas Burokas.

2. Seimo kanceliarijos Teisės departamento išvados ir kitų ekspertų pasiūlymai: nėra.
3. Subjektų, turinčių įstatymų leidybos iniciatyvos teisę, pasiūlymai:

	1.
	Seimo narė Agnė Širinskienė
2018-06-09
	1
	
	
	
	Argumentai:
     Teisės ir teisėtvarkos  komitetas įstatymo projekto XIP-2697(3) svarstymo Komitete metu paprašė Generalinės prokuratūros pateikti išvadas šiam įstatymo projektui. Projekto esmė - kontrabandos, muitinės apgaulės, neteisėto disponavimo akcizais apmokestinamomis prekėmis, neteisėto prekių ar produkcijos neišvežimo iš Lietuvos Respublikos, kurių dalyko vertė nuo 150 MGL iki 250 MGL, kriminalizavimas (Lietuvos Respublikos baudžiamojo kodekso (toliau - BK) 199 straipsnio 1 dalis, 1991 straipsnio 1 dalis, 1992 straipsnio 1 dalis, 200 straipsnio 1 dalis) ir sankcijos, kurioje numatyta bauda arba laisvės atėmimas iki ketverių metų, nustatymas, kas leistų šias veikas priskirti apysunkių nusikaltimų kategorijai.
      Komiteto patobulintas projekto XIP-2697(3) lyginamasis variantas, kuriame, nors ir numatytas aukščiau nurodytų veikų kriminalizavimas, tačiau numatytos švelnesnės sankcijos - bauda arba laisvės atėmimas iki dvejų metų, o tai šias veikas priskirtų nesunkių nusikaltimų kategorijai. Tuo pačiu tai eliminuoja KŽĮ pakeitimus, leidžiančius taikyti kriminalinės žvalgybos veiksmus prieš rengiamus, daromus ar padarytus minėtus nusikaltimus.
       Manytume, kad BK 199, 1991, 1992 ir 200 straipsnių pakeitimo įstatymo patobulinta projekto redakcija XIP-2697(3), kuri sankcijose numato laisvės atėmimą iki dvejų metų, nepadės teisėsaugos institucijoms efektyviai kovoti su šešėliu ir sustiprinti nusikalstamų veikų, darančių žalą valstybės finansams ir Europos Sąjungos finansiniams interesams, baudžiamąjį persekiojimą dėl žemiau nurodytų priežasčių:
      1. Kontrabandos, muitinės apgaulės, neteisėto disponavimo akcizais apmokestinamomis prekėmis, neteisėto prekių ar produkcijos neišvežimo iš Lietuvos Respublikos, kurių dalyko vertė
yra nuo 150 MGL iki 250 MGL, priskyrimas nesunkiems nusikaltimams, dėl to nesant galimybės taikyti kriminalinės žvalgybos veiksmus, apsunkins išsamaus nusikaltimų padarymo mechanizmo atskleidimą, nusikaltimų bendrininkų (visų vykdytojų, padėjėjų, organizatorių, nusikaltimo dalyko potencialių gavėjų) nustatymą. Tokiu atveju labiausiai tikėtina, kad baudžiamasis procesas dėl aukščiau minėtų nesunkių nusikaltimų apsiribotų kaltininko sulaikymu pagal įvykusį faktą nusikaltimo vietoje ir jo nubaudimu, tačiau sulaikyti pažeidėją ir jį nubausti įgalina ir šiuo metu galiojantis Lietuvos Respublikos administracinių nusižengimų kodeksas (toliau - ANK).
      Administracinėje teisenoje yra taikomi žemesni įrodinėjimo standartai, administracinis procesas yra paprastesnis, ekonomiškesnis, baudos taip pat yra pakankamai griežtos, todėl veikų kriminalizavimas, priskiriant jas tik nesunkių nusikaltimų kategorijai su ribota išsamaus ištyrimo perspektyva, realių teigiamų rezultatų valstybei neduos ir nepasieks įstatymo projekto aiškinamajame rašte nurodytų esminių tikslų bei pareikalaus didesnių procesinių išlaidų.
        2. Jeigu taikant kriminalinės žvalgybos veiksmus dėl sunkių nusikaltimų ekonomikai ir verslo tvarkai paaiškėtų nesunkūs nusikaltimai, numatyti BK 199, 199‘,1992 ir 200 straipsniuose, šių kriminalinės žvalgybos veiksmų metu gautų duomenų pagal teismų praktiką nebūtų galima panaudoti nesunkių nusikaltimų baudžiamajame procese kaip įrodymų ir jais remtis sprendžiant kaltės klausimą.
        3. Pagal BK 47 straipsnio nuostatas, minimali bauda už nesunkų nusikaltimą yra 50 MGL (2500 Eur), o už apysunkį nusikaltimą - 100 MGL (5000 Eur). Už pažeidimą, numatytą šiuo metu galiojančio ANK 208 straipsnio 3 dalyje, bauda yra nuo 2700 iki 6000 Eurų, o už pažeidimą, numatytą ANK 209 straipsnio 7 dalyje, bauda - nuo 4000 iki 6000 eurų. Pagal ANK pakeitimo įstatymo projektą Nr. XIIIP-2207 (skelbiama oficialioje Seimo intemetinėje svetainėje), už pažeidimą, numatytą ANK 208 straipsnio 3 dalyje, bauda - nuo 3510 iki 6000 eurų, o už pažeidimą, numatytą ANK 209 straipsnio 7 dalyje, bauda - nuo 5200 iki 6000 eurų. Kai sankcijoje yra numatytos alternatyvios bausmės laisvės atėmimui, paprastai bausmės tikslus tikimasi pasiekti parenkant švelnesnę bausmės rūšį. Manome, kad įstatymo projekte Nr. XIP-2697(3) nurodytos nuostatos, pagal kurias už nesunkų nusikaltimą alternatyvios bausmės minimalus dydis numatytas mažesnis negu nuobaudos už panašaus pobūdžio administracinį nusižengimą, iškreipia teisės sistemą ir baudžiamosios atsakomybės nedaro kraštutine poveikio priemone.
          Nemanytume, jog kontrabandos, muitinės apgaulės, neteisėto disponavimo akcizais apmokestinamomis prekėmis, neteisėto prekių ar produkcijos neišvežimo iš Lietuvos Respublikos, kai dalyko vertė yra nuo 150 MGL iki 250 MGL, priskyrimas apysunkių nusikaltimų kategorijai, lyginant su kvalifikuota sunkaus nusikaltimo sudėtimi, dalykui viršijant 250 MGL, yra neproporcingas, o alternatyvi laisvės atėmimo bausmė iki ketverių metų (sankcijos vidurkis – 2 metai 1 mėnuo ir 15 dienų) akivaizdžiai per griežta. Taigi, laikydamiesi nuoseklios pozicijos palaikytume projekto Nr. XIP-2697(2) redakciją, kuria kriminalizuojama kontrabanda, muitinės apgaulė, neteisėtas disponavimas akcizais
apmokestinamomis prekėmis, neteisėtas prekių ar produkcijos neišvežimas iš Lietuvos Respublikos, kurių dalyko vertė nuo 150 MGL iki 250 MGL (BK 199 straipsnio 1 dalis, 1991 straipsnio 1 dalis, 1992 straipsnio 1 dalis, 200 straipsnio 1 dalis), o sankcijose numatyta bauda arba laisvės atėmimas iki ketverių metų, taip šias nusikalstamas veikas priskiriant apysunkių nusikaltimų kategorijai, kompleksiškai priimant ir KŽĮ 8 straipsnio 1 dalies 1 punkte numatytus pakeitimus, papildant nuostatomis, leidžiančiomis taikyti kriminalinės žvalgybos veiksmus dėl apysunkių nusikaltimų, numatytų BK 199 straipsnio 1 dalyje, 1991 straipsnio 1 dalyje, 1992
straipsnio 1 dalyje, 200 straipsnio 1 dalyje (Projekto Nr. XIP-2700(2) redakcija). 
       Atsižvelgiant į Generalinės prokuratūros išvadą, siūlau visų keturių  keičiamų Baudžiamojo kodekso 199, 1991, 1992 ir 200  straipsnių pirmose dalyse sugriežtinti sankciją ir numatyti laisvės atėmimą iki ketverių metų, kad būtų galima taikyti kriminalinės žvalgybos priemones.
[bookmark: straipsnis199]Pasiūlymas:
„199 straipsnis. Kontrabanda
1. Tas, kas per Lietuvos Respublikos valstybės sieną gabendamas privalomus pateikti muitinei daiktus, kurių vertė viršija 150 MGL, bet neviršija 250 MGL dydžio sumos, nepateikė jų muitinės kontrolei ar kitaip šios kontrolės išvengė,
baudžiamas bauda arba laisvės atėmimu iki dvejų ketverių metų.“
	Nepritarti
	Teiktas balsavimas, kas už pasiūlymą.
Balsavimo rezultatai:
4-už, 1-prieš, 4-susilaikė.

	2.
	Seimo narė Agnė Širinskienė
2018-06-09

	[bookmark: straipsnis199_1p]Pasiūlymas:
„1991 straipsnis. Muitinės apgaulė
1. Tas, kas iš Europos Sąjungos valstybės narės į Lietuvos Respubliką įvežė privalomus pateikti muitinei daiktus, kurių vertė viršija 150 MGL, bet neviršija 250 MGL dydžio sumos, ir jų nepateikė Lietuvos Respublikos ar kitos Europos Sąjungos valstybės narės muitinės kontrolei ar kitaip šios kontrolės išvengė, 
baudžiamas bauda arba laisvės atėmimu iki dvejų ketverių metų.“
	Nepritarti
	Teiktas balsavimas, kas už pasiūlymą.
Balsavimo rezultatai:
4-už, 1-prieš, 4-susilaikė.

	3.
	Seimo narė Agnė Širinskienė
2018-06-09
	3
	
	
	
	[bookmark: straipsnis199_2p]Pasiūlymas:
„1992 straipsnis. Neteisėtas disponavimas akcizais apmokestinamomis prekėmis
1. Tas, kas pažeisdamas nustatytą tvarką įgijo, laikė, gabeno, siuntė, naudojo ar realizavo akcizais apmokestinamas prekes, kurių vertė viršija 150 MGL, bet neviršija 250 MGL dydžio sumos, 
baudžiamas bauda arba laisvės atėmimu iki dvejų  ketverių metų.”
	Nepritarti
	Teiktas balsavimas, kas už pasiūlymą.
Balsavimo rezultatai:
4-už, 1-prieš, 4-susilaikė.

	4.
	Seimo narė Agnė Širinskienė
2018-06-09
	
	
	
	
	[bookmark: straipsnis200]Pasiūlymas:
„200 straipsnis. Neteisėtas prekių ar produkcijos neišvežimas iš Lietuvos Respublikos
1. Tas, kas neteisėtai neišvežė per Lietuvos Respublikos valstybės sieną prekių ar produkcijos, kurių vertė viršija 150 MGL, bet neviršija 250 MGL dydžio sumos ir kurios pagal tranzito arba eksporto dokumentus turėjo būti išvežtos iš Lietuvos Respublikos,
baudžiamas bauda arba laisvės atėmimu iki ketverių dvejų metų.“
	Nepritarti
	Teiktas balsavimas, kas už pasiūlymą.
Balsavimo rezultatai:
4-už, 1-prieš, 4-susilaikė.





4. Balsavimo rezultatai: už – 4, prieš –1, susilaikė –4.

Komiteto biuro patarėja Dalia Latvelienė

